9. 4. 83 De Europæiske Fællesskabers Tidende Nr. L 91/35 KOMMISSIONENS DIREKTIV af 14. marts 1983 om ændring af bilaget til Rådets direktiv 79/117/EØF om forbud mod markeds- føring og anvendelse af plantebeskyttelsesmidler indeholdende visse virksomme stoffer (83/131/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 79/117/EØF af 21. december 1978 om forbud mod markedsføring og anvendelse af plantebeskyttelsesmidler indeholdende visse virksomme stoffer (1), særlig artikel 6, og ud fra følgende betragtninger : Udviklingen inden for den videnskabelige og tekniske viden gør det nødvendigt at foretage visse ændringer i bilaget til direktiv 79/117/EØF ; visse af de i direktivet fastsatte midlertidige undtagelser fra forbudene bør ophæves, fordi der nu er udviklet mindre skadelige behandlinger ; alle medlemsstater har meddelt Kommissionen, at de ikke vil gøre brug af eller vil ophøre med at gøre brug af disse undtagelser ; den bestandige organiske chlorforbindelse camphechlor (toxaphen) bør optages på listen over forbudte virksomme stoffer, fordi den sandsynligvis har sundhedsskadelige virkninger på mennesker og dyr samt urimelige skadelige virkninger på miljøet ; Kommissionen har hørt Det videnskablige Udvalg for Pesticider vedrørende denne forbindelse ; de i dette direktiv fastsatte foranstaltninger er i over- ensstemmelse med udtalelse fra Den stående Komité for Plantesundhed — UDSTEDT FØLGENDE DIREKTIV: Artikel 1 I bilaget til direktiv 79/117/EØF foretages følgende ændringer : (!) EFT nr. L 33 af 8. 2. 1979, s. 36. 1. I del A. Kviksølvforbindelser, a) 4. Alkyl-kviksølvforbindelser, affattes litra a) såle- des : »dypning af læggekartofler«, b) 5. Alcoxyalkyl- og arylkviksølvforbindelser, aa) ophæves litra a), | bb) bliver litra b), c) og d) herefter til hen- holdsvis litra a), b) og c). 2. I del B. Bestandige organiske chlorforbindelser, a) 1. Aldrin, affattes litra a) således : »behandling af jorden mod Otiorrhynchus i planteskolemate- riale og prydplanter«, b) 4. DDT, ophæves litra a), b), c) og e), c) 7. Heptachlor, ophæves teksten i kolonne 2, d) indsættes efter nr. 8 i kolonne 1: »9. Camphechlor«. Artikel 2 Medlemsstaterne sætter de nødvendige love eller admi- nistrative forskrifter i kraft for senest den 1. oktober 1984 at efterkomme dette direktiv. De underretter straks Kommissionen herom. Artikel 3 Dette direktiv er rettet til medlemsstaterne. Udfærdiget i Bruxelles, den 14. marts 1983. På Kommissionens vegne Poul DALSAGER Medlem af Kommissionen